A BIZOTTSÁG HATÁROZATA
(2006. augusztus 28.)
a Kínai Népköztársaságból és Indiából származó védő cipőorral ellátott lábbelikre vonatkozó dömpingellenes eljárás megszüntetéséről
(2006/582/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: az alaprendelet) és különösen annak 9. cikkére,
a tanácsadó bizottsággal folytatott konzultációt követően,
mivel:
A. ELJÁRÁS
(1)
A Bizottsághoz az alaprendelet 5. cikke értelmében 2005. május 13-án panasz érkezett a Kínai Népköztársaságból (a továbbiakban: a KNK) és az Indiából származó védő cipőorral ellátott lábbelik feltételezett kárt okozó dömpingjével kapcsolatban.
(2)
A panaszt a European Confederation of the Footwear Industry (Európai Cipőipari Szövetség, CEC) (a továbbiakban: a panaszos) nyújtotta be azon gyártók nevében, amelyek az alaprendelet 4. cikkének (1) bekezdése és 5. cikkének (4) bekezdése értelmében a védő cipőorral ellátott lábbelik teljes közösségi termelésének jelentős hányadát, jelen esetben több mint 30 %-át képviselik.
(3)
A panasz meggyőző bizonyítékot tartalmazott az említett termék dömpingjére és az ebből származó jelentős kárra vonatkozóan, melyet az eljárás megindításához elégségesnek ítéltek.
(4)
Az Európai Unió Hivatalos Lapjában (2) közölt értesítésben (a továbbiakban: az eljárás megindításról szóló értesítés) az Európai Bizottság dömpingellenes eljárást indított az alábbi Közösségbe irányuló termékek importjával kapcsolatban: védő cipőorral ellátott lábbeli gumi vagy műanyag felsőrésszel (kivéve vízhatlan lábbeli gumi- vagy műanyag talppal és felsőrésszel, ha a felsőrész a talphoz sem tűzéssel, szegecseléssel, szögeléssel, csavarozással vagy hasonló eljárással nincs hozzáerősítve vagy összeállítva), vagy bőr, mesterséges vagy rekonstruált bőr felsőrésszel, amelyek az alábbi KN-kódok alá sorolandók: 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 és ex 6405 90 90, és amelyek a Kínai Népköztársaságból (KNK) és Indiából származnak.
(5)
A Bizottság az eljárás megindításáról hivatalosan tájékoztatta a kínai és az indiai exportáló gyártókat, az ismert érintett importőröket/kereskedőket, az érintett exportáló országok képviselőit, a panaszos közösségi gyártókat és egyéb, közismerten érintett közösségi gyártókat, szállítókat, felhasználókat és ezek szervezeteit. Az érdekelt felek lehetőséget kaptak arra, hogy álláspontjukat írásban ismertessék, valamint az eljárás megindításáról szóló értesítésben meghatározott határidőn belül szóbeli meghallgatást kérjenek.
B. A PANASZ VISSZAVONÁSA ÉS AZ ELJÁRÁS MEGSZÜNTETÉSE
(6)
A panaszos a Bizottsághoz címzett, 2006. július 17-én keltezett levelében formálisan visszavonta a védő cipőorral ellátott lábbelik behozatalára vonatkozó panaszát.
(7)
Az alaprendelet 9. cikke (1) bekezdésének megfelelően amennyiben egy benyújtott panaszt visszavonnak, és ha az eljárás megszüntetése nem sérti a Közösség érdekeit, az eljárás megszüntethető.
(8)
A Bizottság úgy ítélte meg, hogy a jelenlegi eljárást meg kell szüntetni, mivel a vizsgálat során nem merült fel semmilyen megállapítás, amely azt mutatná, hogy az eljárás megszüntetése sértené a Közösség érdekeit. Az érdekelt feleket tájékoztatták erről, és lehetőséget kaptak észrevételeik megtételére. Nem érkezett olyan észrevétel, amely azt jelezte volna, hogy a megszüntetés sértené a Közösség érdekeit.
(9)
Ezért azt a következtetést vonták le, hogy a Kínai Népköztársaságból és Indiából származó érintett termék Közösségbe való behozatalára alkalmazandó dömpingellenes eljárást a dömpingellenes intézkedések bevezetése nélkül meg kell szüntetni,
A KÖVETKEZŐKÉPPEN HATÁROZOTT:
Egyetlen cikk
A Kínai Népköztársaságból és Indiából származó gumi vagy műanyag felsőrésszel (kivéve vízhatlan lábbeli gumi- vagy műanyag talppal és felsőrésszel, ha a felsőrész a talphoz sem tűzéssel, szegecseléssel, szögeléssel, csavarozással vagy hasonló eljárással nincs hozzáerősítve vagy összeállítva), vagy bőr, mesterséges vagy rekonstruált bőr felsőrésszel ellátott lábbelik, amelyek az alábbi KN-kódok alá sorolandók: 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 és 6405 90 90, behozatalára vonatkozó dömpingellenes eljárást megszüntetik.
Kelt Brüsszelben, 2006. augusztus 28-án.